text: [{"text_idx": "#000001", "text": "KI\u0301 vunni\u00f0 fimm teir seinastu dystirnar mo\u0301ti HB"}, {"text_idx": "#000004", "text": "HB er mest vinnandi felagi\u00f0 i\u0301 f\u00f8royskum mansfo\u0301tbo\u0301lt. FM nummar 24 kom i\u0301 hu\u0301s i\u0301 2020, men tvey tey seinastu a\u0301rini hava arvafi\u0301ggindarnir u\u0301r Klaksvi\u0301k vunni\u00f0 f\u00f8royameistaraheiti\u00f0 a\u0301 sannf\u00f8randi ha\u0301tt."}, {"text_idx": "#000005", "text": "I\u0301 summarste\u00f0ginum sa\u0301 ta\u00f0 u\u0301t til, at ta\u00f0 var li\u0301til ivi um, at KI\u0301 fo\u0301r at vinna FM tri\u00f0ja a\u0301ri\u00f0 a\u0301 ra\u00f0. U\u0301rslitini eftir summarste\u00f0ginum hja\u0301 topp-try\u0301 li\u00f0unum hava to\u0301 gj\u00f8rt, at st\u00f8rri spenningur er komin i\u0301. Havnarfel\u00f8gini anda KI\u0301 meira i\u0301 nakkan, og HB kann bla\u0301sa meira li\u0301v i\u0301, i\u0301 kv\u00f8ld."}, {"text_idx": "#000006", "text": "HB-li\u00f0i\u00f0, vi\u00f0 Ja\u0301kup Martini Joensen sum h\u00f8vu\u00f0svenjara, kann sum so bert bru\u0301ka ein sigur, i\u0301 mun til FM-stri\u0301\u00f0i\u00f0, nu\u0301 innanhy\u0301sis dysturin mo\u0301ti oddali\u00f0num er her. Hinir ba\u0301\u00f0ir dystirnir i\u0301 a\u0301r eru enda\u00f0ir vi\u00f0 sigri til KI\u0301. 1-0 i\u0301 Gundadali og 2-0 i\u0301 Klaksvi\u0301k."}, {"text_idx": "#000008", "text": "Harvi\u00f0 skal HB finna loysina uppa\u0301 at skapa sto\u0301rar ma\u0301lm\u00f8guleikar og skora mo\u0301ti KI\u0301. I\u0301 kv\u00f8ld hja\u0301lpir ta\u00f0 kanska at Heini Vatnsdal og Vegard Forren eru skaddir. KI\u0301 vann eisini allar innanhy\u0301sis dystirnar i\u0301 fj\u00f8r - samanlagt 5-1."}, {"text_idx": "#000009", "text": "Teir i\u0301 rey\u00f0um og sv\u00f8rtum hava ikki vunni\u00f0 ein ty\u0301\u00f0andi landskappingardyst mo\u0301ti KI\u0301 si\u0301\u00f0ani i\u0301 mai 2019. HB vann to\u0301 2-1 a\u0301 To\u0301rsv\u00f8lli i\u0301 oktober 2021, og syrgdi ta\u0301 fyri at teir har nor\u00f0uri fra\u0301 ikki fo\u0301ru o\u0301sigra\u00f0ir gj\u00f8gnum landskappingina. Hetta var fy\u0301ra dagar eftir, at KI\u0301 hev\u00f0i tryggja\u00f0 s\u00e6r FM."}, {"text_idx": "#000010", "text": "Try\u0301st kann veruliga koma a\u0301 Magna Hoseth og hansara menn i\u0301 kv\u00f8ld. Javnleik kann KI\u0301 betri liva vi\u00f0 enn HB, men ta\u00f0 er eisini bru\u0301kiligt fyri B36. Vinnur HB, sum hevur hevur ein glo\u0301\u00f0heitan Adrian Justinussen men ein ivasaman Teit Matras Gestsson, so eru bert tvey stig a\u0301 muni millim arvafi\u0301gginarnar. B36 liggur i\u0301 l\u00f8tuni millum li\u00f0ini."}, {"text_idx": "#000011", "text": "Gamani\u0301 hava havnarfel\u00f8gini a\u0301vikavist sp\u00e6lt ein og tveir dystir fleiri enn KI\u0301. Conference League-li\u00f0i\u00f0 hevur to\u0301 eina ru\u0301gvu av dystum fyri framman. a\u0301vi\u0301sar ska\u00f0atrupulleikar og manglar ru\u0301tmu i\u0301 landskappingini."}, {"text_idx": "#000012", "text": "Fyrsta bri\u0301ksl i\u0301 Gundadali ver\u00f0ur klokkan 18. Ka\u0301ri a\u0301 H\u00f8vdanum er h\u00f8vu\u00f0sdo\u0301mari. Televarpi\u00f0 vi\u0301sir dystin, og Portalurin ver\u00f0ur til sta\u00f0ar til klassikaran vi\u00f0 ymiskum tilfari\u00f0."}, {"text_idx": "#000017", "text": "Kvinnurnar komnar uppa\u0301 pla\u0301ss i\u0301 Ky\u0301pros"}, {"text_idx": "#000021", "text": "Brandur skora\u00f0i si\u0301tt fyrsta ma\u0301l fyri Fredrikstad"}]